b'\n_START_ARTICLE_\nKad zavolim, vrijeme stane\n_START_PARAGRAPH_\nKad zavolim, vrijeme stane (\xc5\xa1panjolski: Cuando me enamoro) je meksi\xc4\x8dka telenovela u re\xc5\xbeiji ku\xc4\x87e Televisa. Producent je Carlos Moreno Laguillo. Ta je telenovela novija verzija telenovele La Mentira ("La\xc5\xbe")._NEWLINE_Zvijezde novije verzije su Silvia Navarro, Juan Soler, Ren\xc3\xa9 Casados, Jessica Coch, Rocio Banquells i Lisardo Guarinos.\n_START_SECTION_\nSadr\xc5\xbeaj\n_START_PARAGRAPH_\nKad zavolim, vrijeme stane je pri\xc4\x8da o \xc5\xbeivotu Renate Monterrubio Alvarez de Linares Martinez Soberon/Regine Gamba Soberon (Silvia Navarro), djevojci ro\xc4\x91enoj u bogatoj obitelji._NEWLINE_Kada je imala godinu dana, bila je oteta dok se \xc5\xa1etala sa svojom majkom Reginom Soberon de Monterrubio Gamba (Lidia Avila/Julieta Rosen) od strane o\xc4\x8deve ljubavnice, Josefine Monterrubio/Pepe (Margarita Maga\xc3\xb1a/Rocio Banquells), koja se htjela osvetiti Renatinom ocu koji se nije brinuo o k\xc4\x87eri koju je imao s njom. Kako bi prikrila otmicu, Fina je Renatu predstavila kao svoju drugu k\xc4\x87er blizanku, uz onu koju je imala biolo\xc5\xa1ki, Robertu (Jessica Coch). Odselila se i upoznala Gonzala Monterrubija (Ren\xc3\xa8 Casados), bogatog poslovnog \xc4\x8dovjeka koji ju je o\xc5\xbeenio._NEWLINE_Nakon 24 godine, Regina/Renata je postala punoljetna, pametna mlada \xc5\xbeena, na visokoj poziciji u Gonzalovoj tvrtki. Ona je dobrog srca, ali njezina pamet i samostalnost su \xc4\x8desto krivo shva\xc4\x87eni kao arogantnost. Roberta, sada razma\xc5\xbeena \xc5\xbeena, naviknuta da sve ide kako ona ka\xc5\xbee, ljubomorna je na svoju sestru blizanku, Renatu, te \xc4\x8dini sve \xc5\xa1to je u njenoj mo\xc4\x87i kako bi Renata ispala lo\xc5\xa1a. Kako god bilo, Roberta je tako\xc4\x91er vrlo dobra u predstavljanju sebe kao slatke i dobre._NEWLINE_Kada zgodan mu\xc5\xa1karac Jeronimo Linares (Juan Soler) do\xc4\x91e u kontakt s obitelji Monterrubio, Renata i Roberta se zaljube u njega. \xc5\xa0to vi\xc5\xa1e Roberta poku\xc5\xa1ava prikazati Renatu kao lo\xc5\xa1u u Jeronimovim o\xc4\x8dima, Jeronimo se sve vi\xc5\xa1e zaljubljuje u Renatu, te se oni ubrzo o\xc5\xbeene._NEWLINE_Me\xc4\x91utim, Jeronimova je prava namjera s Renatom da osveti smrt brata Rafaela Gutierreza (Sebasti\xc3\xa1n Zurita). Nepoznat u obitelji Monterrubio, Rafael je bio u vezi s Robertom, ali ga je Fina ubila i njegovu smrt prikazala kao samoubojstvo. Jeronimo je znao da je njegov brat hodao s jednom od sestara Monterrubio, ali nije znao s kojom. Odlu\xc4\x8dio je zavesti jednu od njih te, kada se zaljubi u njega, uni\xc5\xa1titi ju emocionalno-\xc5\xa1to je i radio s Renatom kada se o\xc5\xbeenio s njom i \xc5\xbeivio na imanju "La Bonita". Prekasno je saznao da se osve\xc4\x87ivao na krivoj sestri i u isto je vrijeme saznao kako iskreno voli Renatu.'